CELEX: 32021D0006
Language: lt
Date: 1607990400000
Title: Politinio ir saugumo komiteto sprendimas (BUSP) 2021/6 2020 m. gruodžio 15 d. dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2020/603 (EUTM Mali/2/2020)

2021 1 7   
               
               
                  LT
               
               
                  Europos Sąjungos oficialusis leidinys
               
               
                  L 4/10
               
            
         POLITINIO IR SAUGUMO KOMITETO SPRENDIMAS (BUSP) 2021/6
         2020 m. gruodžio 15 d.
         dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2020/603 (EUTM Mali/2/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
         kadangi:
         
                     (1)
                  
                  
                     pagal Sprendimo 2013/34/BUSP 5 straipsnio 1 dalį Taryba įgaliojo Politinį ir saugumo komitetą (PSK) priimti atitinkamus sprendimus dėl EUTM Mali politinės priežiūros ir strateginio vadovavimo jai, įskaitant sprendimus dėl vėlesnių ES misijos pajėgų vadų skyrimo;
                  
               
                     (2)
                  
                  
                     2020 m. balandžio 16 d. PSK priėmė Sprendimą (BUSP) 2020/603 (2), kuriuo EUTM Mali ES misijos pajėgų vadu paskirtas brigados generolas František RIDZÁK;
                  
               
                     (3)
                  
                  
                     2020 m. rugsėjo 25 d. Ispanija pasiūlė EUTM Mali ES misijos pajėgų vadu skirti brigados generolą Fernando Luis GRACIA HERREIZ, kuris nuo 2021 m. sausio 12 d. pakeistų brigados generolą František RIDZÁK;
                  
               
                     (4)
                  
                  
                     2020 m. lapkričio 23 d. ES karinis komitetas tam pasiūlymui pritarė;
                  
               
                     (5)
                  
                  
                     todėl turėtų būti priimtas sprendimas dėl brigados generolo Fernando Luis GRACIA HERREIZ skyrimo EUTM Mali ES misijos pajėgų vadu nuo 2021 m. sausio 12 d.;
                  
               
                     (6)
                  
                  
                     Sprendimas (BUSP) 2020/603 turėtų būti panaikintas;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,
                  
               PRIĖMĖ ŠĮ SPRENDIMĄ:
         
            1 straipsnis
            Brigados generolas Fernando Luis GRACIA HERREIZ skiriamas Europos Sąjungos karinės misijos siekiant prisidėti prie Malio ginkluotųjų pajėgų mokymo ES misijos (EUTM Mali) ES misijos pajėgų vadu nuo 2021 m. sausio 12 d.
         
         
            2 straipsnis
            Sprendimas (BUSP) 2020/603 panaikinamas.
         
         
            3 straipsnis
            Šis sprendimas įsigalioja 2021 m. sausio 12 d.
         
         
            Priimta Briuselyje 2020 m. gruodžio 15 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 14, 2013 1 18, p. 19.
         
            (2)  2020 m. balandžio 16 d. Politinio ir saugumo komiteto sprendimas (BUSP) 2020/603 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2019/2096 (EUTM Mali/1/2020) (OL L 139, 2020 5 4, p. 65).